is en pt nb is is is is is is is is is is is is is is is sk nb nb is is is is is is fi is de is da is lt is da is is is is is is is sk is en is is pt es tr is is is is is is is is is is is is is is is is is is is is is is is is is is is is is is is ca es es tr is is is is is nb is is de nb is is hu nb is is is is is is en it en en en en is is is is is en is en en en is
Eignarhald á íslenskum fyrirtækjum Hvert rennur hagnaður þeirra og skattar? « Indriði H. Þorláksson
Auðlindarenta. Erindi á Málfundi Pírata um umhverfismál 14. janúar 2016.
Arður af náttúruauðlindum, hver nýtur hans? (Glærur)
Sameign þjóðarinnar á náttúruauðlindum landsins
Leiðin út úr kreppunni og hækkun skatta
Útrás og innrás. Efnahagsleg og skattaleg áhrif
Efnahagsleg áhrif erlendra stóriðju á Íslandi
Eignarhald á íslenskum fyrirtækjum Hvert rennur hagnaður þeirra og skattar?
Er stóriðja leið út úr kreppunni?
Island und die Krise. Ursachen, Folgen und Aussichten
“Úttekt á íslensku skattkerfi” – tillögur verkefnisstjórnar um skatta –
Þunn eiginfjármögnun – eða þagað þunnu hljóði í 12 ár-
Skattapólitík og jöfnuður (glærur)
Skattrannsóknir, grið og glæpahagfræði
Flækjur, jaðarskattar og vinnuhvöt
Skattapólitík. Er skattkerfið sanngjarnt og hvernig nýtast ívilnanir þess?
Er þetta fiskveiðiauðlind þjóðarinnar?
Greinar og pistlar um þjóðfélagsmál
Forsíða » Efnahagsmál, almennt » Eignarhald á íslenskum fyrirtækjum Hvert rennur hagnaður þeirra og skattar?
Eignarhald á íslenskum fyrirtækjum Hvert rennur hagnaður þeirra og skattar?
Ágrip þetta og greinin í heild sinni birtist á blogg.is 7. mars 2008
Í greininni “Útrás og innrás”, fjallaði ég almennt um hvaða áhrif fjárfestingar yfir landamæri geta haft á íslenskt efnahagslíf og tekjur ríkissjóðs. Þar kom fram að efnahagsleg áhrif útrásar eru að verulegu leyti undir því komin hver á útrásarfyrirtækin, hvert hagnaðurinn rennur og hvar honum er ráðstafað. Í greininni “Eignarhald á íslenskum fyrirtækjum” er greint frá niðurstöðum athugunar á umfangi erlendra fjárfestinga hér á landi og eignarhalddi á félögum sem skráð eru í Kauphöllinni.
Samkvæmt skýrslum Seðlabanka Íslands hefur erlend fjárfesting á Íslandi vaxið mjög á siðustu árum. Við nánari skoðun sýnir sig að þessa aukningu má nær alfarið rekja til BENELUX landanna og svokallaðra aflandssvæða. Íslensk fjárfesting í þesssum löndum hefur vaxið samsvarandi og bendir allt til að hér sé um sama féð að ræða, þ.e. fjárfest hafi verið í félögum á þessum svæðum og þau síðan fjárfest í íslenskum félögum.
Til að kanna þetta nánar var gerð úttekt á eignarhaldi á þeim félögum sem skráð eru í Kauphöllinni m.t.t. að hve miklu leyti þau væru beint eða í gegnum milliliði í eigu erlendra aðila. Ennfremur var kannað hvar þessir erlendu eigendur væru heimilisfastir. Niðurstöðurnar voru mjög í samræmi við skýrslu Seðlabankans Það sem lesa má úr fyrirliggjandi talnalegum gögnum er m.a.:
Eignarhald erlendra aðila á félögum í Kauphöllinni er frá 0 og uppí 75% og um 31,5% að meðaltali.
Erlent eignarhald er til staðar í 89 tilvikum (af 440) eða um fimmti hver eigandi er skráður erlendis og þar af 3 í Lúxemborg, á aflandssvæðu eða í Holland.
Félög með skattalega heimilisfesti í Luxemborg, á aflandssvæðum eða í Hollandi fara með alla eða nær alla erlenda eignarhlutdeild í allmörgum félögum.
Háa erlend eignaraðild og hátt hlutfall eigenda með skráningu í Lúxemborg eða á aflandssvæðum er einkum að finna hjá bönkum og stórum eignarhaldsfélögum en síður eða ekki hjá félögum með virka starfsemi.
Innlent eignarhald er að jafnaði um 68% af eign 20 stærstu aðila. Þar af eru 10% í eigu Kauphallarfélaga, 6% í eigu lífeyrissjóða og 52% í eigu annarra innlendra aðila.
Erlent eignarhald er að jafnaði um 38% af eign 20 stærstu hluthafanna. Þar af eru rúm 25% hjá aðilum í Luxemborg, á aflandssvæðum eða í Hollandi en rúm 6% annars staðar.
Í þeim helmingi félaga þar sem eignaraðild erlendra aðila er mest er hún miklu tíðari eða þriðjungur tilvika á móti innan við 10% tilvika í hinum helmingnum. Eignarhald innlendra aðila sem ekki eru lífeyrirssjóðir eða önnur Kauphallarfélög er líka ótíðari í efri flokknu eða um þriðjungur tilvika á móti um 70% í lægri flokknum
Í þessum félögum eiga erlendir aðilar að jafnaði um 55% hlutafjár en innlendir aðilar aðrir en kauphallarfélög og lífeyrissjóðir einungis um 26%. Í lægri flokknum er erlend eignaraðild um 8,5% en innlendra aðila annarra en kauphallarfélaga og lífeyrissjóða nærri 78%.
Hin erlenda eignaraðild kemur að u.þ.b. 80 hundraðshlutum frá félögum í Hollandi, Lúxemborg eða aflandssvæðum. Litlu skiptir í því efni hvort erlend hlutdeild alls er mikil eða lítil. Hins vegar virðist erlend hlutdeild frá öðrum en þessum löndum aðallega vera til staðar í félögum í virkri atvinnustarfsemi.
Erfitt er að draga saman allar niðurstöður í svo margbrotnum og flóknum málum sem hér er fjallað um á einfaldan hátt. Verður því látið nægja að benda á nokkur meginatriði.
Fjármunaeign erlendra aðila á Íslandi hefur stóraukist á síðustu árum. Á sama tíma hefur íslensk fjármunaeign erlendis aukist mikið. Aukningin á fjármunaeign erlendra aðila á Íslandi takmarkast að mestu við tvö lönd og nokkur aflandssvæði. Allar líkur benda til þess að hér sé um hringrás sama fjár að ræða.
Önnur aukning á beinni erlendri fjármunaeign er fremur lítil einkum þegar horft er til aukinna stóriðjuframkvæmda á tímabilinu.
Mikið erlent eignarhald er á félögum sem skráð eru í Kauphöllinni einkum í stórum fjármálafyrirtækjum.
Afleiðing af miklu erlenda eignarhaldi er að jafn stór hluti hagnaðar af starfsemi félaganna rennur til erlendra eigenda.
Hagnaður af starfsemi erlendra dótturfyrirtækja (útrásarfyrirtækja) skilar sér lítt og ekki varanlega til landsins.
Skatttekjur af starfsemi þeirra félaga sem eiga dótturfélög erlendis takmarkast við hagnað af innlendri starfsemi félaganna og fer minnkandi vegna breytinga á skattalögum.
Vegna mikillar erlendrar eignaraðildar er hagnaður eftir skatt að stórum hluta í höndum erlendra aðila, sem eiga hægt um vik að koma honum úr landi án teljandi skattlagningar.
Líkur eru á að mestur hluti skráðrar erlendrar eignaraðildar sé í reynd í höndum íslenskra aðila sem skráð hafa félög sín erlendis.
Líkur eru á að sú skráning sé að stórum hluta gerð í þeim tilgangi að komast hjá því að greiða skatta á Íslandi.
Lágur skattur á fjármagnstekjur hefur ekki dregið úr flutningi tekna og skattstofns úr landi og lækkun skatts á félög hefur ekki aukið raunverulega erlenda fjárfestingu en hefur að líkindum ýtt undir og aukið streymi fjármagns úr landi sem ófullburða skattalöggjöf ræður ekki við.
Eignarhald á íslenskum fyrirtækjum
Líkar við Hleð inn...
Auðlegð í skattaskjólum « Indriði H. Þorláksson skrifar:
febrúar 9, 2015 kl. 12:10 f.h.
[…] Eignarhald á íslenskum fyrirtækjum Hvert rennur hagnaður þeirra og skattar? Ágrip. […]
ágúst 4, 2015 kl. 6:05 f.h.
Er Kvennablaðið til í að skoða þetta nánar nú sumarið 2015?
Paradísarmál « Indriði H. Þorláksson skrifar:
mars 17, 2016 kl. 7:04 e.h.
[…] Eignarhald á íslenskum fyrirtækjum Hvert rennur hagnaður þeirra og skattar? […]
Færðu inn athugasemd Hætta við svar
Skrifaðu athugasemdina þína hér...
Skráðu umbeðnar upplýsingar að neðan eða smelltu á smámynd til að skrá þig inn:
Netfang (útfyllingar krafist) Póstfang verður ekki birt
You are commenting using your WordPress.com account. ( Log Out /  Breyta )
You are commenting using your Google account. ( Log Out /  Breyta )
You are commenting using your Twitter account. ( Log Out /  Breyta )
You are commenting using your Facebook account. ( Log Out /  Breyta )
Senda mér tilkynningar um nýjar athugasemdir í tölvupósti.
Senda mér tilkynningar í tölvupósti þegar nýjar færslur berast.
Bloggaðu hjá WordPress.com. eftir WPZOOM.
Send to Email Address Nafnið þitt Your Email Address
Post was not sent - check your email addresses!
Email check failed, please try again
Sorry, your blog cannot share posts by email.
%d bloggurum líkar þetta: